

**Изисквания към офертите от**

**ПМС №118/20.05.2014 г.**

**ИЗИСКВАНИЯ КЪМ ОФЕРТИТЕ**

* При изготвяне на офертата всеки кандидат трябва да се придържа точно към обявените от бенефициента условия.
* Кандидатът в процедурата има право да представи само една оферта.
* Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата.
* Офертата трябва да съдържа най-малко:
* данни за кандидата;
* техническо предложение за изпълнение на поръчката;
* ценово предложение за всяка позиция поотделно, в случай че процедурата е с обособени позиции;
* срок на валидност, когато е приложимо;
* подизпълнителите, които ще участват при изпълнението на поръчката, и дела на тяхното участие, ако кандидатът предвижда подизпълнители;
* декларация по чл. 22, ал. 2, т. 1;
* други документи, в случай че са предвидени в обявата
* Изискуемите документи към офертата следва да бъдат представени в оригинал/нотариално заверено копие, съответно заверени от кандидата копия с думите: „Вярно с оригинала”, подпис и печат съобразно изискванията на бенефициента към конкретните документи.
* Документите, представени на чужд език, следва да бъдат придружени с превод на български език.
* Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.
* Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.
* Офертата при провеждането на процедура за избор на изпълнител по проект, финансиран по Финансовия механизъм на Европейското икономическо пространство или по Норвежкия финансов механизъм, се представя в запечатан непрозрачен плик, като приприемането й на приносителя се издава документ.
* Върху запечатания непрозрачен плик кандидатът посочва:

1.име и адрес на бенефициента;

2. име, адрес за кореспонденция, телефон и по възможност - факс и електронен адрес на кандидата;

3. наименование на обекта на процедурата;

4. следното предписание: „Да не се отваря преди разглеждане от комисията за оценяване и класиране”.

* При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.
* Оферти, които са представени след изтичане на крайния срок за получаване или в незапечатан или скъсан плик, не се приемат от бенефициента и не се разглеждат.
* Други изисквания към офертите (посочени от бенефициента, предвид спецификата на конкретния обект на процедурата):

Изисква се офертата да бъде в български лева (BGN). Няма да бъде отстраняван кандидат, който в офертата е оферирал цена в евро (EUR), като неговата оферта ще бъде преизчислена по курс 1 евро = 1.95583 лева.